Բիրմինգհեմ (Ալաբամա)

Բիրմինգհեմ (անգլ.՝ Birmingham), Ալաբամա նահագի ամենամեծ քաղաքը։ 2010 թվականի տվյալներով քաղաքն ունի 212.237 բնակիչ, իսկ ագլոմերացիայի բնակչությունն անցնում է մեկ միլիոնից։ Բիրմինգհեմը հիմնադրվել է 1871 թվականին՝ Ամերիկայի քաղաքացիական պատերազմի ավարտից անմիջապես հետո։ Անվանակոչվել է բրիտանական Բիրմինգհեմի պատվին, որ Միացյալ Թագավորության արդյունաբերական խոշոր կենտրոններից մեկն է։ Բիրմինգհեմը հարավամերիկյան արդյունաբերական կարևորագույն կենտրոն է, որի հիմքը ավանդաբար կազմում է մետալուրգիան։ Այդ պատճառով այն հաճախ անվանում են «Հարավային Փիթսբուրգ» (անգլ.՝ The Pittsburgh of the South): Քաղաքը երբեմն կոչում են նաև «Կախարդական քաղաք» (անգլ.՝ The Magic City): Աշխարհագրություն ԱՄՆ-ի վիճակագրության կենտրոնի համաձայն` քաղաքն ունի 393 կմ² մակերես, որից 388 կմ²-ը բաժին է ընկնում ցամաքին և 5.2 կմ²-ն` ջրային տարածքին։ Քաղաքի ընդհանուր մակերեսի ընդամենը 1.34 %-ն է պատված ջրով։ Քաղաքը գտնվում է Կահաբա գետի մոտակայքում։ Կլիմա Բիրմինգհեմն ունի խոնավ մերձարևադարձային կլիմա` շոգ ամառներով, մեղմ ձմեռներով և հորդառատ անձրևներով, որոնք տեղում են ողջ տարին։ Գարունն ու ամառը մեղմ են, բայց փոփոխական. հաճախ լինում է ամպրոպ, երբեմն նաև պտտահողմ։ Աշունը պակաս խոնավ է, քան գարունը։ Բիրմինգհեմը տեղադրված է պտտահողմերի կենտրոնում։ Երկու անգամ քաղաքին պատուհասել են F5 ուժգնության պտտահողմեր. առաջինը 1977 թվականին, երկրորդը` 1998 թվականին։ Տարեկան միջին ջերմաստիճան - +17,3 C° Քամու տարեկան միջին արագություն - 2,7 մ/վ Օդի տարեկան միջին խոնավություն - 70 %։ Բնակչություն 2000 թվականի մարդահամարի տվյալներով քաղաքն ուներ 242.820 բնակիչ, 98.782 տնային տնտեսություն և 59.269 ընտանիք։ Բնակչության խտությունը կազմում է 1.619.7 մարդ մեկ քառակուսի մղոնում։ Քաղաքում հաշվվում էր 111.927 միավոր բնակարան` միջին հաշվով 746.6 մարդ մեկ քառակուսի մղոնում։ Ռասայական կազմը հետևյալ տեսքն ունի. Սևամորթներ - 62.46 % Սպիտակամորթներ - 35.07 % Բնիկ ամերիկացիներ - 0.17 % Ասիացիներ - 0.80 % Խաղաղօվկիանոսյան կղզիների բնակիչներ - 0.04 % Այլք - 0.62 %: Տնտեսություն Բիրմինգհեմի հիմնադրման ժամանակից ի վեր քաղաքի տնտեսության համար կարևոր նշանակություն է ունեցել արդյունաբերությունը։ Չնայած մետալուրգիան արդեն չունի երբեմնի նշանակությունը քաղաքի տնտեսության մեջ, այն սկզբնական շրջանում եղել է քաղաքի տնտեսության հիմքը։ Վերջին տարիներին տեղի մետալուրգիական ընկերությունները 100 միլիոն դոլարի ներդրում են կատարել քաղաքում ու նրա շրջակայքում նոր գործարաններ հիմնելու ուղղությամբ։ Քաղաքում է հիմնավորված Vulcan Materials Company ընկերությունը։ 1970-80-ական թվականներին քաղաքում մեծ ներդրումներ են կատարվում բիոտեխնոլոգիայի և բժշկության ոլորտներում։ Ալաբամա նահանգի համալսարանը Բիրմինգհեմում բժշկական հետազոտությունների խոշոր կենտրոն է։ Համալսարանական հիվանդանոցը շրջանի խոշորագույն գործատուն է և 23.000 աշխատակիցներով երկրորդն է նահանգում (2016)։ Բիրմինգհեմը նաև բանկային խոշոր կենտրոն է, որ ներկայանում է երկու խոշոր բանկերով` Regions Financial Corporation և BBVA Compass: 2006 թվականին Regions Financial Corporation բանկը միավորվել է AmSouth Bancorporation բանկին` ձևավորելով ակտիվների մեծությամբ 8-րդ բանկն ԱՄՆ-ում։ Քաղաքում գործում են տասնյակ փոքր բանկեր։ Բիրմինգհեմն աչքի է ընկնում շինարարական և ինժեներական ընկերություններով, որոնք միշտ հայտնվում են բարձրագույն դիզայնի և միջազգային շինարարական ընկերությունների ցուցակներում։ Բիրմինգհեմում են գտնվում ԱՄՆ-ի ոչ ալկոհոլային խմիչք արտադրող խոշորագույն ընկերություններից երկուսը, որոնցից յուրաքանչյուրն իրականացնում է տարեկան շուրջ 500 միլիոն դոլարի վաճառք։ Դրանք են Buffalo Rock և Coca-Cola Bottling ընկերությունները։ Շինություններ Ալաբամա նահանգում 2014 թվականի դրությամբ հաշվվում են 80 մ-ից բարձր 15 շինություն, որից յոթը` Բիրմինգհեմում։ Քույր քաղաքներ Խիտատի Գվերու Սեկեշֆեհերվար Պոմիլիանո դ’Արկո Վիննիցա Անշան Պլզեն Էլ Կարակ Գեդիավայե Ծանոթագրություններ Արտաքին հղումներ Պաշտոնական կայք